Diari Oficial de la Generalitat Valenciana


Sumari del DOGV 6944, del 16-01-2013 (2013/438)

ORDE 1/2013, de 9 de gener, de la Conselleria de Benestar Social, que modifica l'Orde 10/2011, de 13 de desembre, de la Conselleria de Justícia i Benestar Social, per la qual s'aproven les bases per a la concessió d'ajudes i subvencions per a l'atenció a persones amb discapacitat o amb malaltia mental i per a la promoció de l'accessibilitat, i se'n fa pública la convocatòria per a l'any 2012.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6944

Data del DOGV
:   16-01-2013

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2013/438


Data del document
:   09-01-2013

Organisme emissor
:   Conselleria de Benestar Social

Tipus de document
:   Ordre

Anàlisi jurídica

 Descriptors 

:   * ajuda pública

ORDE 1/2013, de 9 de gener, de la Conselleria de Benestar Social, que modifica l'Orde 10/2011, de 13 de desembre, de la Conselleria de Justícia i Benestar Social, per la qual s'aproven les bases per a la concessió d'ajudes i subvencions per a l'atenció a persones amb discapacitat o amb malaltia mental i per a la promoció de l'accessibilitat, i se'n fa pública la convocatòria per a l'any 2012. [2013/438]  
L'Orde 10/2011, de 13 de desembre, de la Conselleria de Justícia i Benestar Social, per la qual s'aproven les bases per a la concessió d'ajudes i subvencions per a l'atenció a persones amb discapacitat o amb malaltia mental i per a la promoció de l'accessibilitat, i se'n fa pública la convocatòria per a l'any 2012 (DOCV 6677, 23.12.2011), establix en els articles 36.4 i 37.2 (subvencions per al manteniment i sosteniment de centres d'atenció a persones amb discapacitat) i en els articles 50.3 i 51.2 (subvencions per al desenrotllament de programes de servicis socials especialitzats) com a termini màxim de justificació el 15 de gener de 2013 per als dits tipus d'ajuda.  
  
En el mateix sentit, l'article 55.2 de l'esmentada Orde 10/2011, de 13 de desembre, establix com a termini màxim de justificació de les ajudes i prestacions econòmiques individualitzades (PEI) pels beneficiaris d'ajudes complementàries de suport social, abans del 15 de gener de 2013.  
Atenent raons objectives d'orde econòmic i de seguretat jurídica, atés que en alguns casos no s'ha pogut fer efectiu el segon pagament parcial de la subvenció concedida en 2012, i concórrer anàlogues causes en la gestió de les ajudes PEI de suport social per a l'atenció residencial, s'estima necessari ampliar el termini de presentació de justificació de gastos de les dites subvencions per a possibilitar el compliment dins del termini i en la forma escaient de l'obligació de presentar la justificació de gasto d'estes subvencions.  
En virtut d'això, per a garantir el compliment dels requisits establits per la normativa vigent, a proposta de la directora general de Persones amb Discapacitat i Dependència i fent ús de les facultats conferides per l'article 47, apartat 11, del text refós de la Llei d'Hisenda Pública de la Generalitat Valenciana,  
  
  
ORDENE  
  
Article únic  
Es modifica el que disposen els articles 36.4; 37.2; 50.3; 51.2 i 55.2 de l'Orde 10/2011, de 13 de desembre, de la Conselleria de Justícia i Benestar Social, per la qual s'aproven les bases per a la concessió d'ajudes i subvencions per a l'atenció a persones amb discapacitat o amb malaltia mental i per a la promoció de l'accessibilitat, i se'n fa pública la convocatòria per a l'any 2012, que queden redactats d'acord amb l'annex.  
  
  
DISPOSICIÓ FINAL  
  
Esta orde entrarà en vigor el mateix dia de la publicació en el Diari Oficial de la Comunitat Valenciana.  
  
València, 9 de gener de 2013  
  
La consellera de Benestar Social,  
ASUNCIÓN SÁNCHEZ ZAPLANA  
  
  
ANNEX  
  
Primer. Nova redacció de l'apartat 4 de l'article 36 de l'Orde 10/2011, de 13 de desembre, de la Conselleria de Justícia i Benestar Social (Documentació justificativa del gasto per a la concessió de subvencions per al manteniment i sosteniment de centres d'atenció a persones amb discapacitat):  
«4. El termini màxim de justificació serà l'1 d'abril de 2013.»  
  
Segon. Nova redacció de l'apartat 2 de l'article 37 de l'Orde 10/2011, de 13 de desembre, de la Conselleria de Justícia i Benestar Social (Justificació del gasto per entitats locals):  
«2. El termini màxim de justificació serà l'1 d'abril de 2013.»  
  
Tercer. Nova redacció de l'apartat 3 de l'article 50 de l'Orde 10/2011, de 13 de desembre, de la Conselleria de Justícia i Benestar Social (Documentació justificativa del gasto per a la concessió de subvencions per al desenrotllament de programes de servicis socials especialitzats per a persones amb discapacitat):  
«3. El termini màxim de justificació serà l'1 d'abril de 2013.»  
  
Quart. Nova redacció de l'apartat 2 de l'article 51 de l'Orde 10/2011, de 13 de desembre, de la Conselleria de Justícia i Benestar Social (Justificació del gasto per entitats locals):  
«2. El termini màxim de justificació serà l'1 d'abril de 2013.»  
  
Quint. Nova redacció de l'apartat 2 de l'article 55 de l'Orde 10/2011, de 13 de desembre, de la Conselleria de Justícia i Benestar Social (Termini de la justificació de les ajudes complementàries de suport social):  
«2. El termini màxim de presentació de la justificació d'ajudes complementàries de suport social finalitzarà el dia 20 de desembre de l'any 2012, i caldrà presentar la documentació justificativa corresponent al període comprés del 21 al 31 de desembre abans de l'1 d'abril de 2013.»